मेकारोंस का घोल बनायें मेकारोंस की फिलिंग बनायें मेकारोंस के बाहरी हिस्सों को सेकें मेकारोंस को अंतिम रूप दें
मेकारोंस को बहुत कम तापमान पर बनाया जाता है, ताकि वे अच्छी तरह से फूलें और टूटें नहीं | अगर आपका ओवन थोड़े ज्यादा तापमान पर ही चलता है, तो मेकारोंस को सेकते वक़्त, आप ओवन का दरवाज़ा थोड़ा सा खुला रख सकते हैं | चूँकि ये मीठे पकवान बेहद मुलायम होते हैं, इसलिये इनके नीचे पार्चमेंट पेपर लगाना बेहद ज़रूरी है, ताकि ये बेकिंग ट्रे से चिपकें नहीं | बादाम का आटा, बारीक पिसी चीनी, नमक और चॉकलेट पाउडर को एक कटोरे में डालें | एक व्हिस्क (फेंटने का औज़ार) का इस्तेमाल कर के इन्हें अच्छी तरह से मिला लें | ये निश्चित कर लें कि इस मिश्रण में कोई गाँठे न रह जायें |  अगर बादाम का आटा मोटा है, तो आप मिक्सी में डाल कर उसे बारीक होने तक पीस सकते हैं | पर इस आटे को ज्यादा देर तक न पीसें, नहीं तो आपको बादाम आटे की जगह बादाम मक्खन मिलेगा ! अगर आप चॉकलेट मेकारोंस नहीं बनाना चाहते हैं, तो आप मिश्रण में चॉकलेट पाउडर न डालें | अण्डों की सफ़ेदी को एक धातु की कटोरी में तब तक फेंटे जब तक कि उनमें सफ़ेद और सख्त नोकें न बन जायें | यह निश्चित कर ले कि कटोरी बिल्कुल साफ़ और सूखी हो, नहीं तो अण्डों के मिश्रण में नोकें नहीं बनेगी | इसके बाद इस मिश्रण में चीनी डालें और तब तक फेंटे जब तक कि नोकें और ज्यादा सख्त और चमकदार न हो जायें |  इस कदम पर आप गीले मिश्रण में वनिला, पेपरमिंट (एक तरह का पुदीना) सत्व, या बादाम सत्व डाल कर उसे और ज्यादा ज़ायकेदार बना सकते हैं | अपने पसंदीदा ज़ायके की करीब एक छोटी चम्मच इस मिश्रण में डालें | आप मिश्रण में फ़ूड कलर की कुछ बूँदे डाल कर अपने मेकारोंस को रंगीन बना सकते हैं | ज्यादा सुन्दर मेकारोंस बनाने के लिए, आप मिश्रण में डाले गये ज़ायके के रंग का ही फ़ूड कलर इस्तेमाल कर सकते हैं | बादाम आटे के मिश्रण को अण्डों की सफ़ेदी के मिश्रण के साथ, धीरे-धीरे दो हिस्सों में मिलायें | पहले, बादाम आटे के आधे मिश्रण को अण्डों के मिश्रण के साथ एक स्पेतुला (समतल चम्मच) से अन्दर की तरफ मिलायें | उसके बाद, बादाम आटे के बाकी आधे मिश्रण को भी अण्डों के मिश्रण के साथ मिला दें और इन्हें बस एक होने तक मिलायें | इस मिश्रण को बहुत कम या बहुत ज्यादा न मिलायें | | नर्म और देर तक चबा सकने वाले मेकारोंस बनाने के लिए आपको घोल को "दबाना" पड़ेगा | एक चम्मच या स्पेतुला के पिछले हिस्से से घोल के मध्य हिस्से को दबायें, फिर उसे किनारों से उठा कर बीच में लायें और फिर दोबारा घोल के मध्य हिस्से को दबायें | इस तरह से घोल को दबाते रहें जब तक कि वह ढीला और मीठी गाढ़ी क्रीम जैसा न हो जाये |  आपको शायद इस घोल को 10-12 बार दबाना पड़ेगा जिस के बाद ही वह तैयार होगा | एक बार जब घोल मीठी गाढ़ी क्रीम जैसा हो जाये, तो उसे दबाना बंद कर दें;  अगर आप घोल को बहुत ज्यादा दबायेंगे तो वह तरल जैसा हो जायेगा और इससे घोल का गाढ़ापन खराब हो जायेगा | एक सॉसपैन में क्रीम डालें और उसे मध्यम आँच पर गर्म करें | क्रीम को गर्म करते वक़्त उसे हिलाते रहें और जब उसमें से भाप निकलने लगे तो उसे उतार लें | क्रीम में उबाल नहीं आना चाहिये | आप चाहें तो क्रीम को एक माइक्रोवेव सुरक्षित कटोरी में भी गर्म कर सकते हैं | 1-2 मिनटों के लिए गर्म क्रीम की वज़ह से चॉकलेट को पिघलने दें, फिर एक चम्मच का इस्तेमाल कर के दोनों को अच्छी तरह से मिला कर, एक मुलायम, क्रीम चॉकलेट गनाच बनायें | इससे मेकारोंस में फिलिंग को भरना आसान हो जायेगा | कीप (या घर में बनी कीप) में एक छोटी नोक लगा दें | चॉकलेट गनाच तो मेकारोंस के लिए एक मशहूर फिलिंग है ही, पर आप के पास फिलिंग चुनने के और भी विकल्प हैं | आप सरलता से बनने वाली बटरक्रीम फिलिंग इस्तेमाल कर सकते हैं, सादी या फिर आप चाहे तो, उसमें अपना मनपसंदीदा ज़ायका भी मिला सकते हैं | अगर आप को फलों के स्वाद वाली फिलिंग पसंद हैं, तो आप अपने मेकारोंस में रास्पबेरी, खुबानी (खुरमानी) या ब्लूबेरी जैम भी भर सकते हैं | आप वैसी ही एक कीप का इस्तेमाल कर सकते हैं जैसे कि केक को ऊपर से सजाते वक़्त इस्तेमाल की जाती है | कीप के नीचे एक बड़ी गोल नोक लगायें | इस कीप को मेकारोंस के घोल से भर दें, फिर इसका बंद हिस्सा ऊपर से घुमा दें, ताकि घोल बाहर न निकल सकें |   अगर आप के पास एक कीप नहीं हैं, तो आप इसे घर में भी बना सकते हैं, एक प्लास्टिक बैग का इस्तेमाल कर के | इस बैग के कोनों को काट दें, और फिर इसके नीचे एक नोक लगा दें | आप कीप में अलग अलग आकार की नोक लगा सकते हैं | ज्यादातर बेकरी वालें मेकारोंस को गोल आकार में बनाते हैं, पर अगर आप के पास एक सितारे के आकार की नोक है, तो आप उसे भी इस्तेमाल कर सकते हैं ! कीप को दबायें और बेकिंग शीट पर 3 इंच के गोलाकार बनायें | ये गोलाकार थोड़े से फैलेंगे, तो इन के बीच में प्रयाप्त जगह छोड़ें | कोशिश करें कि आप हर बार कीप से एक ही मात्रा का घोल निकालें, ताकि मेकारोंस के सभी हिस्सें एक ही आकार के हों | अब हर बेकिंग ट्रे को शेल्फ से 1 इंच ऊपर पकड़ें और छोड़ दें | हर बेकिंग ट्रे के लिए ऐसा 3 बार करें; इससे जो घोल हमनें बेकिंग ट्रे पर डाला है, वह अच्छी तरह से बैठ जायेगा | बेकिंग ट्रे को कमरे के तापमान पर करीब 15 मिनटों के लिए छोड़ दें | जब मेकारोंस की सतह के ऊपर एक सूखी पपड़ी बन जायेगी, तो वे सेकने के लिए तैयार होंगे | अपनी ऊँगली से मेकारोंस के घोल को आराम से छुयें, अगर घोल चिपके नहीं, तो आप बेकिंग ट्रे को ओवन में डाल सकते हैं | बेकिंग ट्रे को ओवन में डालें | मेकारोंस के बाहरी हिस्सों को 15 मिनटों के लिए सेकें, या अगर ज़रुरत हो तो थोड़ी सी देर और | जब मेकारोंस की सतह थोड़ी सख्त हो जायें और वे नर्म हों, पर अन्दर से गिलगिले न हों; तो इसका मतलब है कि वे तैयार हैं | जब वे अच्छी तरह से तैयार हो जायें, तो उन्हें ओवन में से निकाल कर पूरी तरह से ठंडा होने दें |  आप कुछ मिनटों बाद ओवन का दरवाज़ा खोल सकते हैं, ताकि ओवन के अन्दर एकत्र नमी बाहर निकल जायें | इससे मेकारोंस को फूलने में मदद मिलेगी और उनका आकार भी सही होगा | मेकारोंस को ज्यादा न सेकें, नहीं तो वे ऊपर से भूरे हो जायेंगे और उनकी बनावट और सतह भी सही नहीं होगी | मेकारोंस बनाना थोड़ा मुश्किल काम हैं, और इसके लिए काफी अभ्यास की ज़रुरत होती है | अगर पहली बार बनाने के दौरान आपके मेकारोंस टूट जायें, तो अगली बार आप ओवन के तापमान या पकाने के समय में थोड़ा बदलाव कर सकते हैं | एक ओफ़्सेट स्पेतुला (लम्बी, कम चौड़ाई वाली स्पेतुला) का इस्तेमाल कर पार्चमेंट पेपर पर से मेकारोंस के हिस्सों को आराम से उठायें और उन्हें पलट दें, ताकि उनकी समतल तरफ ऊपर की तरफ हो | मेकारोंस के हिस्सें आसानी से टूट जाते हैं, तो उन्हें उठाते वक़्त या पलटते वक़्त सावधानी बरतें | अगर आप चाहते हैं, कि मेकारोंस जल्दी ठन्डे हो जायें, तो बेकर 'एरिक लेंलार्ड' के अनुसार, आप मेकारोंस सेकने के बाद, पार्चमेंट पपेर और बेकिंग ट्रे के बीच में थोड़ा सा ठंडा पानी डाल सकते हैं | इससे थोड़ी सी भाप बनेगी और आप मेकारोंस को सरलता से निकाल पायेंगे | कीप की नोक को मेकारोंस के बीच में रखें और करीब 1 छोटी चम्मच फिलिंग हर मेकारोंस में भर दें | इसी तरह आपको आधे मेकारोंस में फिलिंग भरनी हैं  | खाली मेकारोंस को आराम से फिलिंग वाले मेकारोंस के ऊपर लगायें और उन्हें धीरे से नीचे दबा दें, जैसे कि एक सैंडविच बनाते हैं | इसी तरह बाकी के मेकारोंस के साथ भी करें, जब तक कि सारे मेकारोंस पूरी से तैयार न हो जायें | आप चाहे तो गर्मागर्म मेकारोंस का आनंद उठा सकते हैं, या फिर उन्हें एक एयरटाइट डब्बे (जिसमें हवा आ-जा न सकें) में रख कर बाद में खा सकते हैं | आप इन्हें कई दिनों तक फ्रिज में रख सकते हैं | 
ओवन को 138 डिग्री सेल्सिअस के तापमान पर पहले से गर्म करें: बेकिंग ट्रे पर पार्चमेंट पेपर (चिकना कागज़) लगायें: बादाम के आटे का मिश्रण तैयार करें: अण्डों की सफ़ेदी को फेंटे और चीनी डालें: दोनों मिश्रण को एक साथ मिलायें: घोल को दबायें: क्रीम को गर्म करें: क्रीम को चॉकलेट पर डालें: इस मिश्रण को एक कीप में डालें: फिलिंग के दूसरे विकल्पों पर भी विचार करें: एक कीप में घोल भरें: कीप से मेकारोंस के घोल को बेकिंग ट्रे पर डालें: घोल को थोड़ी देर के लिए छोड़ दें: मेकारोंस के बाहरी हिस्सों को सेकें: मेकारोंस के हिस्सों को निकालें: आधे मेकारोंस में फिलिंग भरें: फिलिंग से भरे हुए मेकारोंस को खाली मेकारोंस से ढक दें: मेकारोंस को खायें और बाकी बचे हुए को फ्रिज में रख दें: हो गया !
https://www.wikihow.com/Make-French-Macarons https://www.wikihow.com/Make-French-Macarons https://www.wikihow.com/Make-French-Macarons https://www.wikihow.com/Make-French-Macarons
Making the Macaron Batter Making the Filling Baking the Macaron Halves Assembling the Macarons